wannaphong/clean_thaiwikipedia huggingface dataset:
# รายพระนามและชื่อประมุขแห่งรัฐของกัมพูชา
ตำแหน่งประมุขรัฐแห่งประเทศกัมพูชา หลังจากที่พระนโรดม สุรามฤตเสด็จสวรรคตเมื่อ 3 เมษายน พ.ศ. 2503 แล้ว จนถึงการขึ้นครองราชย์อีกครั้งของพระนโรดม สีหนุเมื่อ 24 กันยายน พ.ศ. 2536 
มีความผันแปรไปตามระบอบการปกครองที่มีการเปลี่ยนแปลงตลอดระยะเวลาดังกล่าว ดังมีรายนามต่อไปนี้ 

รายนามประมุขรัฐของกัมพูชา (2503–2536)

(วันที่ที่เป็นตัวเอียงบ่งชี้ถึง การดำรงตำแหน่งโดยพฤตินัย)

 # ชื่อ<small>(เกิด–ตาย)<small>(ตำแหน่ง) รูป เริ่มดำรงตำแหน่ง สิ้นสุด สังกัดพรรคราชอาณาจักรกัมพูชา จวบ เฮล<small><center>(2452–ประมาณ 2518)<small><center>รักษาการประมุขรัฐ  3 เมษายน 2503 6 เมษายน 2503 พรรคสังคม สมเด็จกรมพระสีสุวัตถิ์มุนีเรศ<small><center>(2452–2518)<small><center>ประธานคณะผู้สำเร็จราชการ 6 เมษายน 2503 13 มิถุนายน 2503 ไม่สังกัดพรรค จวบ เฮล<small><center>(2452–ประมาณ 2518)<small><center>รักษาการประมุขรัฐ  13 มิถุนายน 2503 20 มิถุนายน 2503 พรรคสังคม 1 สมเด็จพระนโรดม สีหนุ<small><center>(2465–2555)<small><center>สมเด็จพระประมุขรัฐ 60px 20 มิถุนายน 2503 18 มีนาคม 2513 พรรคสังคม เจง เฮง<small><center>(2459–2539)<small><center>รักษาการประมุขแห่งรัฐ  21 มีนาคม 2513 9 ตุลาคม 2513 พรรคสังคมสาธารณรัฐเขมร 2 เจง เฮง<small><center>(2459–2539)<small><center>ประมุขแห่งรัฐ  9 ตุลาคม 2513 10 มีนาคม 2515 ไม่สังกัดพรรค 3  ลน นล<small><center>(2456–2528)<small><center>ประธานาธิบดี 60px 10 มีนาคม 2515 1 เมษายน 2518 กองทัพแห่งชาติเขมร/พรรคสาธารณรัฐสังคมนิยม นายพลเซากัม คอย<small><center>(2458–2551)<small><center>รักษาการประธานาธิบดี 60px 1 เมษายน 2518 12 เมษายน 2518 กองทัพแห่งชาติเขมร/พรรคสาธารณรัฐสังคมนิยม นายพล สัก สุตสคาน<small><center>(2471–2537)<small><center>ประธานคณะกรรมการสูงสุด  12 เมษายน 2518 17 เมษายน 2518 กองทัพแห่งชาติเขมรกัมพูชาประชาธิปไตย (1) สมเด็จพระนโรดม สีหนุ<small><center>(2465–2555)<small><center>ประมุขรัฐ 60px 17 เมษายน 2518 11 เมษายน 2519 แนวร่วมสหภาพแห่งชาติเขมร 4 เขียว สัมพัน<small><center>(1931–)<small><center>ประธานสภาเปรซิเดียม 60px 11 เมษายน 2519 7 มกราคม 2522 พรรคคอมมิวนิสต์กัมพูชาสาธารณรัฐประชาชนกัมพูชา5 เฮง สำริน<small><center>(2477–)<small><center>ประธานสภาประชาชนปฏิวัติ60px 7 มกราคม 2522 27 มิถุนายน 2524พรรคประชาชนกัมพูชา/พรรคปฏิวัติประชาชนกัมพูชา เฮง สำริน<small><center>(2477–)<small><center>ประธานสภาแห่งรัฐ 27 มิถุนายน 2524 1 พฤษภาคม 2532รัฐกัมพูชา 5 เฮง สำริน<small><center>(2477–)<small><center>ประธานสภาแห่งรัฐ 60px 1 พฤษภาคม 2532 6 เมษายน 2535พรรคประชาชนกัมพูชา/พรรคปฏิวัติประชาชนกัมพูชา 6 เจีย ซีม<small><center>(2475–2558)<small><center>ประธานสภาแห่งรัฐ 60px 6 เมษายน 2535 14 มิถุนายน 2536 พรรคประชาชนกัมพูชา สมเด็จพระนโรดม สีหนุ<small><center>(2465–2555)<small><center>ประธานสภาสูงสุดแห่งชาติ 60px 20 พฤศจิกายน 2534 14 มิถุนายน 2536 ฟุนซินเปก (1) สมเด็จพระนโรดม สีหนุ<small><center>(2465–2555)<small><center>สมเด็จพระประมุขรัฐ 60px  14 มิถุนายน 2536 24 กันยายน 2536 ไม่สังกัดพรรค
# ชุดดำสัญญาณสยอง
ชุดดำสัญญาณสยอง  เป็นภาพยนตร์สยองขวัญ-ทริลเลอร์ กำกับโดย เจมส์ วัตคินส์ เขียนบทโดย เจน โกลด์แมน และอิงจากนวนิยายในชื่อเรื่องเดียวกันนี้ ของ ซูซาน ฮิลล์ ภาพยนตร์ชุดนี้สร้างโดย แฮมเมอร์ฟิล์มโปรดักชันส์ นำแสดงโดย แดเนียล แรดคลิฟฟ์, คิเอเรน ไฮด์ส, เจเน็ท แมคเทียร์, โซฟี สทัคกี้ และ ลิซ ไวท์ ภาพยนตร์ได้รับการเปิดตัวในสหรัฐฯและแคนาดา ณ วันที่ 3 กุมภาพันธ์ ค.ศ. 2012 ซึ่งได้รับการตอบรับโดยทั่วไปในเชิงบวก และได้รับการเปิดตัวในสหราชอาณาจักรวันที่ 10 กุมภาพันธ์ ค.ศ. 2012 

 เนื้อเรื่องย่อ 
เป็นเรื่องราวของทนายความหนุ่มที่มีชื่อว่า อาเธอร์ คิปส์ ซึ่งได้เดินทางมาทำงานเพียงคนเดียวในหมู่บ้านเล็กๆแห่งหนึ่ง โดยเขาได้อาศัยอยู่ในบ้านพักร้างในเกาะที่มีบรรยากาศวังเวง แล้วเขาก็พบกับเหตุการณ์ที่น่าสยดสยองอันเกี่ยวเนื่องกับวิญญาณของสตรีในชุดดำลึกลับนางหนึ่ง ซึ่งมีปริศนาต่างๆที่ชวนให้เกิดอาการผวาอย่างสุดเกินบรรยาย

 นักแสดงนำ 
 แดเนียล แรดคลิฟฟ์ รับบทเป็น อาเธอร์ คิปส์ ทนายความหนุ่ม
 คิเอเรน ไฮด์ส รับบทเป็น แซม เดลี่ เจ้าของที่ดินชานเมือง
 เจเน็ท แมคเทียร์ รับบทเป็น นางเดลี่ ภรรยาของเดลี่
 โซฟี สทัคกี้ รับบทเป็น สเตลลา คิปส์

 การสร้าง 
ภาพยนตร์ได้รับการประกาศขึ้นใน ค.ศ. 2009  โดยมี เจน โกลด์แมน เป็นนักเขียนบท และมี เจมส์ วัตคินส์ เป็นผู้กำกับ ส่วนแดเนียล แรดคลิฟฟ์ ได้รับการประกาศว่าจะมารับบทเป็น อาเธอร์ คิปส์ เมื่อวันที่ 19 กรกฎาคม ค.ศ. 2010 

 การถ่ายทำ 
ได้มีการวางแผนถ่ายทำภาพยนตร์เรื่องนี้ในระบบ 3 มิติ แต่ก็ได้ละแผนการดังกล่าวในภายหลัง การถ่ายทำอย่างเป็นทางการเริ่มขึ้นในวันที่ 26 กันยายน ค.ศ. 2010 

 การตอบรับ 
 คำวิจารณ์ 
ภาพยนตร์ชุดนี้ได้รับการประเมินที่ 62/100 คะแนนจากเว็บไซต์เมต้าคริทิค โดยมีการแสดงให้เห็นถึงความเห็นว่าเป็นที่โปรดปรานโดยทั่วไปThe Woman in Black Reviews, Ratings, Credits, and More at Metacritic

 บ็อกซ์ออฟฟิศ 
ในช่วงสุดสัปดาห์เปิดตัว ชุดดำสัญญาณสยอง ทำรายรับไว้ที่ 20 ล้านเหรียญ ซึ่งเป็นการเปิดตัวที่สำเร็จมากที่สุดเท่าที่เคยมีมาของแฮมเมอร์ฟิล์ม และได้รับการจัดอยู่ในบ็อกซ์ออฟฟิศเป็นลำดับที่สองถัดจากภาพยนตร์ Chronicle ซึ่งทำรายรับมากกว่าราว 1 ล้านดอลลาร์สหรัฐ รายรับรวมทั้งหมดของภาพยนตร์ที่จัดฉายในอเมริกาถึงวันที่ 12 กุมภาพันธ์ ค.ศ. 2012 อยู่ที่ 35,456,000 ดอลลาร์สหรัฐThe Woman in Black (2012) - Box Office Mojo
# เบอร์นาร์ด (รายการโทรทัศน์สั้น)
เบอร์นาร์ด (ฮันกึล:빼꼼) หรือ Backkom เป็นแอนิชันสั้นๆ ประเภท ตลก ออกอากาศเมื่อปี 2006 ผู้สร้างการพัฒนา 2 บริษัท เช่น Screen21 และ RG Animation Studios  มีจำนวน 156 ตอน ส่วนประเทศไทยเคยออกฉายทางช่อง ไทยพีบีเอส พ.ศ. 2554 ในชื่อ แบ๊คค่อม...หมีซ่าจอมซน

ตัวละคร
 เบอร์นาร์ด หรือ แบ๊คค่อม เป็นหมีขั้วโลกที่หาเรื่องกับตัวเอง และตัวอื่นๆ มากมาย เขามักจะประมาทและเจ็บตัวทุกๆตอน
 Lloyd
 อีวา
 ซานตาคลอส
 Goliat
 Pokey
 Pilot
 แซ็ก 
 Tyler

 ลิงก์ที่เกี่ยวข้อง 
 เว็บไซต์อย่างเป็นทางการ 
 Screen21 Website
# การล้อมโอซากะ
การล้อมโอซากะ  เป็นชุดของการต่อสู้ที่ดำเนินการโดยรัฐบาลโชกุนโทกูงาวะของญี่ปุ่นกับตระกูลโทโยโตมิ และจบลงด้วยการทำลายล้างตระกูลโทโยโตมิ โดยแบ่งออกเป็นสองช่วง (การรบในฤดูหนาวและฤดูร้อน) และกินเวลาตั้งแต่ปี ค.ศ. 1614 ถึง 1615 การล้อมได้ยุติการต่อต้านรัฐบาลโชกุนครั้งใหญ่ครั้งสุดท้าย  การสิ้นสุดของความขัดแย้งบางครั้งเรียกว่าการสงบศึกเก็นนะ (元和偃武) เพราะศักราชถูกเปลี่ยนจากเคโชเป็นเก็นนะทันทีหลังจากการล้อมสิ้นสุดลง

 เบื้องหลัง 
เมื่อโทโยโตมิ ฮิเดโยชิถึงแก่อสัญกรรมในปี ค.ศ. 1598 ญี่ปุ่นก็ตกอยู่ภายใต้การปกครองของสภาผู้อาวุโสทั้งห้า ซึ่งโทกูงาวะ อิเอยาซุมีอำนาจสูงสุด หลังจากเอาชนะอิชิดะ  มิตสึนาริในยุทธการที่เซกิงาฮาระในปี ค.ศ. 1600 อิเอยาซุก็ปกครองญี่ปุ่นด้วยตัวเองและล้มเลิกสภา ในปี ค.ศ. 1603 รัฐบาลโชกุนโทกูงาวะได้ก่อตั้งขึ้น โดยมีเมืองหลวงอยู่ที่เอโดะ ฮิเดโยริซึ่งเป็นลูกชายคนเดียวของฮิเดโยชิและแม่ของเขาคือโยโดะ โดโนะได้รับอนุญาตให้อยู่ที่ปราสาทโอซากะ ป้อมปราการที่เคยเป็นที่อยู่อาศัยของฮิเดโยชิ และฮิเดโยริยังคงถูกกักขังอยู่ในปราสาทแห่งนี้เป็นเวลาหลายปี นอกจากนี้ เพื่อเป็นกลไกในการควบคุม เห็นพ้องกันว่าในปี ค.ศ. 1603 เขาจะแต่งงานกับลูกสาวของฮิเดตาดะคือเซ็นฮิเมะที่เกี่ยวข้องกับทั้งสองตระกูล อิเอยาซุพยายามสร้างระบอบการปกครองที่ทรงอำนาจและมั่นคงภายใต้การปกครองของตระกูลของเขาเอง มีเพียงโทโยโตมิที่นำโดยโทโยโตมิ ฮิเดโยริ ลูกชายของฮิเดโยชิภายใต้อิทธิพลของโยโดะ โดโนะแม่ของเขาเท่านั้นที่ยังคงเป็นอุปสรรคต่อเป้าหมายนั้น
# จอห์น ดิลลิงเจอร์
จอห์น ดิลลิงเจอร์  อดีตอาญชากรชื่อดังชาวอเมริกัน

จอห์น ดิลลิงเจอร์ มีชื่อเต็มว่า จอห์น เฮอร์เบิร์ต ดิลลิงเจอร์ จูเนียร์ (John Herbert Dillinger, Jr.) มีเชื้อสายเยอรมัน เกิดเมื่อวันที่ 22 มิถุนายน ค.ศ. 1903 ที่อินดีแอนาโปลิส รัฐอินดีแอนา ในครอบครัวฐานะปานกลาง แต่ด้วยการเป็นผู้ไม่มีการศึกษาและก่ออาชญากรรมมาตั้งแต่ยังเด็ก และมีความสัมพันธ์กับผู้หญิงที่เป็นเครือญาติกัน ทำให้ดิลลิงเจอร์ถูกจองจำในทัณฑสถานเยาวชน

เมื่อพ้นออกมา ดิลลิงเจอร์ก่อคดีอาญาเป็นครั้งแรกด้วยการปล้นร้านขายของชำแห่งหนึ่งในอินดีแอนาโปลิส และถูกจองจำในวันที่ 16 กันยายน ค.ศ.  1924 หลังจากก่อคดีมา 10 วัน ด้วยโทษเป็นเวลา 10 ปี ในระหว่างนี้ทำให้ดิลลิงเจอร์ได้รู้จักกับอาชญากรมากมายในนั้น เมื่อพ้นโทษออกมาในกลางปี ค.ศ. 1933 ดิลลิงเจอร์ก็สร้างชื่อเสียงด้วยการปล้นธนาคารใหญ่ ๆ ถึง 11 ครั้ง ได้ยอดเงินรวม 3 แสนดอลลาร์สหรัฐ มีเจ้าหน้าที่ตำรวจและประชาชนทั่วไปเสียชีวิตถึง 15 ราย และบาดเจ็บ 17 คน  สร้างความสั่นสะเทือนไปทั่วประเทศ และหลายหน่วยงานทางรัฐ เช่น เอฟบีไอ ถึงขนาดที่  เฮอร์เบิร์ต ฮูเวอร์ ประธานาธิบดีสหรัฐอเมริกา ซึ่งในขณะนั้นดำรงตำแหน่งผู้อำนวยการใหญ่ของเอฟบีไอ ประกาศผ่านทางวิทยุกระจายเสียงว่า เป็น "ศัตรูของรัฐอันดับหนึ่ง"

ดิลลิงเจอร์เคยถูกจับถึง 3 ครั้ง แต่ก็สามารถหลบหนีออกมาได้ทุกครั้ง ด้วยความช่วยเหลือของบรรดาลูกน้อง ในช่วงท้ายของการก่อคดี แก๊งค์ของดิลลิงเจอร์ขยายอิทธิพลในชิคาโก  ในขณะที่เอฟบีไอก็ตั้งหน่วยงานขึ้นมาไล่ล่าเช่นเดียวกัน

ดิลลิงเจอร์ เสียชีวิตลงด้วยวัยเพียง 31 ปี  เมื่อวันที่ 22 กรกฎาคม ค.ศ. 1934 เมื่อเอฟบีไอวางแผนให้ดิลลิงเจอร์ไปชมภาพยนตร์กับผู้หญิงสาวสองคน เมื่อเสร็จแล้ว ในสถานการณ์หน้าโรงภาพยนตร์ ในรัฐอิลลินอย ดิลลิงเจอร์เห็นถึงความผิดปกติ และพยายามหนี แต่ก็ไม่รอดเมื่อถูกเจ้าหน้าที่วิสามัญฆาตกรรมด้วยกระสุนไปทั้งหมด 5 นัด ถูกเป้า 3 นัด

หลังจากดิลลิงเจอร์เสียชีวิตลงแล้ว แก๊งค์ของเขาก็ค่อย ๆ ถูกกำจัดลงเรื่อย ๆ เป็นอันปิดฉากตำนานอาชญากรลือชื่อของสหรัฐอเมริกา ในช่วงทศวรรษที่ 30

ถึงแม้ว่าดิลลิงเจอร์จะเป็นอาชญากร แต่ก็มีผู้คนส่วนหนึ่งชื่นชมเขาอยู่ไม่น้อย ถึงขนาดก่อตั้งเป็นชมรม และมีกิจกรรมไปเยี่ยมเยือนหลุมฝังศพของเขาเป็นประจำทุกปี

เรื่องราวของจอห์น ดิลลิงเจอร์ ถูกยกให้เป็นตำนานอาชญากรของสหรัฐอเมริกา เช่นเดียวกับ อัล คาโปน, บอนนี่แอนด์ไคลด์ หรือลัคกี้ ลูเซียโน่ มีการสร้างเป็นภาพยนตร์หรือซีรีส์ต่าง ๆ มากมาย โดยเฉพาะในปี ค.ศ. 2009 ในเรื่อง Public Enemies จากการกำกับของ ไมเคิล แมนน์ โดยมี จอห์นนี่ เด็ปป์ รับบทเป็น จอห์น ดิลลิงเจอร์ และคริสเตียน เบลล์ รับบท เมลวิน เพอร์วิส เจ้าหน้าที่เอฟบีไอ ผู้เป็นตัวตั้งตัวตีในการไล่ล่าดิลลิงเจอร์ทีมงานต่วย’ตูน, วีรบุรุษจอมโจร ซันเดย์สเปเชียลต่วยตูน : ไทยรัฐ วันอาทิตย์ที่ 11 กรกฎาคม พ.ศ. 2552 John Dillinger
# เจอรีส์เกม
เจอรีส์เกม  เป็นแอนิเมชันคอมพิวเตอร์แบบสั้นๆ ผลิตโดยพิกซาร์ ออกเมื่อวันที่ 25 พฤศจิกายน 1997

เนื้อเรื่อง
ชายชรากำลังเล่นหมากรุกอยู่คนเดียว เขาได้สับเปลี่ยนมาเล่นอีกด้าน และเขาเล่นกับตัวเอง

เผยแพร่
เจอรีส์เกม เปิดตัวในวันที่ 24 พฤศจิกายน ค.ศ. 1997 ที่ Laemmle's Monica Theater ในแซนตามอนิกา รัฐแคลิฟอร์เนีย จากนั้นมีการนำเรื่องสั้นนี้ไปใส่ในภาพยนตร์ตัวบั๊กส์ หัวใจไม่บั๊กส์รอบฉายโรงภาพยนตร์ใน ค.ศ. 1998 และภายหลังเผยแพร่ในวีเอชเอสและดีวีดีของภาพยนตร์เรื่องเดียวกัน
# ทงกัตสึ
ทงกัตสึ  เป็นอาหารญี่ปุ่น ทำจากเนื้อหมูหั่นเป็นแผ่นหนาราวสองเซนติเมตร หมักด้วยเกลือและพริกไทย โรยแป้งบาง ๆ ชุบแป้งผสมไข่และน้ำที่ตีจนเหลวเข้ากัน ชุบเกล็ดขนมปังซึ่งเรียก "ปังโกะ" อีกชั้น แล้วทอดจนสุก รับประทานกับอาหารอื่น เป็นต้นว่าข้าวสวย กะหล่ำใบ หรือซุปมิโซะ 

โปรตุเกสเป็นผู้นำเข้าทงกัตสึมายังญี่ปุ่น และเดิมเรียก "คัตสึเร็ตสึ" (カツレツ) และเรียกโดยย่อว่า "คัตสึ" ทั้งนับเป็นอาหารในเหล่า "โยโชกุ" คือ อาหารญี่ปุ่นบรรดาซึ่งดัดแปลงจากอาหารยุโรปในปลายคริสต์ศตวรรษที่ 19 ถึงต้นคริสต์ศตวรรษที่ 20

คัตสึเร็ตสึดั้งเดิมนั้นใช้เนื้อวัวปรุง ส่วนเนื้อหมูที่นิยมกันในปัจจุบันนั้นเริ่มใช้ ณ ร้านอาหารยุโรปแห่งหนึ่งในย่านกินซะ กรุงโตเกียว เมื่อ ค.ศ. 1890

คำ "ทงกัตสึ" หมายความว่า คัตสึที่ทำจากเนื้อหมู และบัญญัติขึ้นในคริสต์ทศวรรษ 1930
# หน่วยวัด
หน่วยวัด  คือขนาดของปริมาณที่แน่นอน ซึ่งถูกนิยามและใช้โดยข้อตกลงหรือกฎหมาย ที่ใช้เป็นมาตรฐานสำหรับการวัดปริมาณทางกายภาพ โดยปริมาณทางกายภาพอื่นๆ สามารถเขียนแทนได้ในรูปผลคูณของหน่วยวัด

ตัวอย่างเช่น ความยาว เป็นปริมาณทางกายภาพ โดยเมตร (สัญลักษณ์ m) เป็นหน่วยความยาวที่แสดงถึงความยาวซึ่งถูกกำหนดไว้อย่างแน่นอน ดังนั้น เมื่อต้องการสื่อถึงความยาว "10 เมตร" (หรือ 10 m) ความหมายที่แท้จริงจะหมายถึง 10 เท่าของความยาวซึ่งถูกกำหนดไว้อย่างแน่นอนที่เรียกว่า "เมตร"

นิยาม ข้อตกลง และการใช้งานหน่วยวัดต่างๆ ได้มีบทบาทที่สำคัญสำหรับการทำความเข้าใจองค์ความรู้ต่างๆ ของมนุษย์ตั้งแต่ยุคแรกจนถึงยุคปัจจุบัน โดยได้มีระบบการวัดหลายระบบที่ใช้กันอย่างแพร่หลาย และปัจจุบันก็ได้มีมาตรฐานสากลที่เรียกว่าระบบหน่วยวัดระหว่างประเทศ หรือระบบเอสไอขึ้น ซึ่งเป็นรูปแบบปัจจุบันของระบบเมตริก
# ยากุป โกลัส
ยากุป โกลัส (3 พฤศจิกายน ค.ศ. 1882 – 13 สิงหาคม ค.ศ. 1956) มีชื่อจริงคือ มิตส์เกียวิช กันสตัญชิน มีคัยลาวิช  เป็นทั้งนักเขียนและกวีของประชาชนชาวเบลารุสแห่งเบลารุสสาธารณรัฐสังคมนิยมโซเวียต (ค.ศ. 1926) และเป็นสมาชิก (ค.ศ. 1928) และรองประธาน (ตั้งแต่ ค.ศ. 1929) ของบัณฑิตยสถานวิทยาศาสตร์เบลารุส

ในผลงานของเขา ยากุป โกลัส เป็นที่รู้จักในด้านความเห็นอกเห็นใจต่อชาวชนบทเบลารุสสามัญชน นี่เป็นสิ่งที่เห็นได้ชัดจากนามปากกาของเขาที่ใช้ชื่อ "โกลัส" ซึ่งหมายถึง "กรรณแห่งเมล็ดพืช"Jakub Kolas (author)   ในภาษาเบลารุส เขาได้เขียนบทกวีสะสมชุด เพลงแห่งการถูกจองจำ

(ค.ศ. 1908) และ เพลงแห่งความเศร้าโศก (ค.ศ. 1910), บทกวี แผ่นดินใหม่ (ค.ศ. 1923) และ นักดนตรีไซมอน (ค.ศ. 1925) ตลอดจนเรื่องแต่ง และบทละครต่างๆ บทกวีของเขาชุด กระท่อมของชาวประมง (ค.ศ. 1947) เป็นเรื่องราวเกี่ยวกับการต่อสู้หลังจากการรวมกันของเบลารุสกับรัฐโซเวียต ผลงานไตรภาคของเขาชุด ที่ทางแยก

(ค.ศ. 1954) เป็นเรื่องราวเกี่ยวกับชีวิตก่อนการปฏิวัติของชาวชนบทเบลารุสกับปัญญาชนประชาธิปไตย เขาได้รับรางวัลรัฐสหภาพโซเวียต ใน ค.ศ. 1946 และ 1949National Bank of the Republic of Belarus
# สโมสรฟุตบอลสยาม
สโมสรฟุตบอลสยาม หรือ สยาม เอฟ.ซี. เป็นสโมสรฟุตบอลอาชีพในประเทศไทยโดยเป็นทีมจากจังหวัดปทุมธานี ปัจจุบันเล่นในไทยแลนด์ เซมิโปรลีก 

 ประวัติสโมสร 
สโมสรฟุตบอลสยามก่อตั้งขึ้นครั้งแรกเมื่อปี พ.ศ. 2549 ในชื่อแรกเริ่มคือ สมาคมกีฬาบางกอกกล๊าส เป็นสโมสรฟุตบอลของโรงงานบางกอกกล๊าส ซึ่งเป็นโรงงานในเครือของสิงห์ คอร์เปอเรชั่น เพื่อส่งเข้าร่วมการแข่งขันฟุตบอลดิวิชั่นถ้วยพระราชทานฯ เป็นฟุตบอลลีกสมัครเล่นของทางสมาคมกีฬาฟุตบอลแห่งประเทศไทยในขณะนั้น หลังจากที่ฝ่ายบริหารสมาคมกีฬาบางกอกกล๊าสได้เข้าเทคโอเวอร์สโมสรฟุตบอลธนาคารกรุงไทยจากไทยพรีเมียร์ลีกในปี พ.ศ. 2552 และได้เปลี่ยนแปลงสโมสรฟุตบอลธนาคารกรุงไทยเป็นสโมสรฟุตบอลบางกอกกล๊าส สมาคมกีฬาบางกอกกล๊าสที่อยู่ในดิวิชั่นถ้วยพระราชทานฯก็ได้มีการเปลี่ยนแปลงเป็นสโมสรฟุตบอลรังสิต หรือ รังสิต เอฟ.ซี. และเป็นทีมน้องของสโมสรฟุตบอลบางกอกกล๊าส ต่อมา รังสิต เอฟ.ซี. ได้เปลี่ยนแปลงชื่อเป็น สโมสรฟุตบอลธนบุรี บีจี ยูไนเต็ด และเปลี่ยนแปลงกลับมาใช้ชื่อ รังสิต เอฟ.ซี. ตามลำดับ 

หลังจากที่สมาคมกีฬาฟุตบอลแห่งประเทศไทยฯ ซึ่งเป็นผู้จัดการแข่งขันฟุตบอลลีกอาชีพได้มีการเปลี่ยนแปลงระบบลีกอาชีพและให้สโมสรระดับอาชีพสามารถส่งทีมสำรองหรือทีมบีเข้าร่วมการแข่งขันไทยลีก 4 ผู้บริหารสโมสรฟุตบอลบางกอกกล๊าสจึงเปลี่ยนแปลง รังสิต เอฟ.ซี. เป็น สโมสรฟุตบอลบางกอกกล๊าส ทีมบี หรือ บางกอกกล๊าส เอฟ.ซี. บี เพื่อเป็นทีมสำรองของ บีจีเอฟซี ต่อมาสโมสรได้มีการเปลี่ยนแปลงเป็นสโมสรฟุตบอลบีจีซี หรือ บีจีซี เอฟ.ซี. และในปี พ.ศ. 2562 สโมสรเกิดการเปลี่ยนแปลงครั้งใหม่เป็นสโมสรฟุตบอลสยาม หรือ สยาม เอฟ.ซี. และได้แยกทีมออกจากการเป็นทีมน้องและทีมสำรองของสโมสรฟุตบอลบางกอกกล๊าส หรือ สโมสรฟุตบอลบีจี ปทุม ยูไนเต็ด ในปัจจุบันบีจีซีปรับทีม-โลโก้เปลี่ยนชื่อเป็นสยาม เอฟซี

ในฤดูกาล 2019 สโมสรได้ลงนามบันทึกข้อตกลงความร่วมมือทางด้านกีฬาฟุตบอลกับวิทยาลัยเทคนิคราชสิทธาราม"สยามเอฟซี" ได้กุนซือชาวสเปน

 ผู้เล่น 
 ผู้เล่นชุดปัจจุบัน 

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2564–65 ไทยลีก 3โซนกรุงเทพและปริมณฑล 26 8 11 7 26 32 35 อันดับที่ 6 ไม่ได้เข้าร่วม ไม่ได้เข้าร่วม  ซาร์โฟ โอทิส อัดเจ 9 2565–66 ไทยลีก 3โซนกรุงเทพและปริมณฑล 26 4 8 14 17 38 20 อันดับที่ 14 รอบแรก รอบคัดเลือกรอบสอง  ซาร์โฟ โอทิส อัดเจ 8

แชมป์รองแชมป์อันดับที่สามเลื่อนชั้นตกชั้น
# วิลเลียม จี. มอร์แกน
วิลเลียม จี. มอร์แกน (ค.ศ. 1870-1942) เป็นผู้คิดค้นกีฬาวอลเลย์บอล หรือเดิมเรียก "มินโทเนตต์" (Mintonette) เขาเกิดในล็อกพอร์ต รัฐนิวยอร์ก สหรัฐอเมริกา เขาพบกับเจมส์ ไนสมิท ผู้คิดค้นกีฬาบาสเกตบอล ขณะที่มอร์แกนกำลังศึกษาอยู่ที่วิทยาลัยสปริงฟีลด์ รัฐแมสซาชูเซตส์ ใน ค.ศ. 1892 เช่นเดียวกับไนสมิท มอร์แกนเข้าทำงานในด้านพลศึกษาที่วายเอ็มซีเอ (ชื่อไทยแปลว่า เยาวมานพคริสเตียนอมาตยสมาคม) โดยได้รับอิทธิพลจากไนสมิทและบาสเกตบอล ใน ค.ศ. 1895 ที่โฮลโยค รัฐแมสซาชูเซตส์ มอร์แกนได้คิดค้น "มินโทเนตต์" ซึ่งเป็นกีฬาประเภททีมที่รุนแรงน้อยกว่า ซึ่งเหมาะสมสำหรับสมาชิกที่มีอายุมากของวายเอ็มซีเอมากกว่า แต่ยังเป็นกีฬาที่ยังต้องอาศัยทักษะด้านกรีฑา ภายหลังอัลเฟรดเอสฮัลสตีด เฝ้าชมมินโทเนตต์และเปลี่ยนชื่อเป็น "วอลเลย์บอล" เพราะหัวใจของกีฬา คือ การ "เล่นวอลเลย์บอล" ไปและกลับข้ามตาข่าย

มอร์แกนเสียชีวิตใน ค.ศ. 1942 มีโรงเรียนประถมในไฮลโยค ชื่อ โรงเรียนวิลเลียม มอร์แกน ซึ่งตั้งตามชื่อเขา
# คิ
คิ เป็นคะนะของภาษาญี่ปุ่นตัวหนึ่ง ฮิระงะนะเขียนว่า き มีที่มาจากตัวเขียนหวัดของมันโยงะนะ 幾 และคะตะกะนะเขียนว่า キ มีที่มาจากการดัดแปลงตัวเขียนหวัดของมันโยงะนะ 幾 ออกเสียงว่า  เมื่อเติมดะกุเต็งจะออกเสียงว่า  ในพยางค์แรก และแปรเสียงอยู่ระหว่าง  กับ  ในพยางค์อื่น

き เป็นอักษรลำดับที่ 7 อยู่ระหว่าง か (คะ) กับ く (คุ) ในการจัดลำดับอักษรปัจจุบัน ส่วนการจัดลำดับแบบอิโระฮะ き เป็นอักษรลำดับที่ 38 อยู่ระหว่าง さ (ซะ) กับ ゆ (ยุ)

 รูปแบบ  โรมะจิ  ฮิระงะนะ  คะตะกะนะ  เสียงอ่าน รูปแบบ  โรมะจิ  ฮิระงะนะ  คะตะกะนะ  เสียงอ่าน รูปแบบ  โรมะจิ  ฮิระงะนะ  คะตะกะนะ  เสียงอ่าน ธรรมดา ki  き  キ  คิ-กิ ธรรมดา+ดะกุเต็ง gi  ぎ  ギ  กิ-งิ ธรรมดา+ฮันดะกุเต็ง (ngi)  き゚  キ゚  งิ kī  きい, きぃきー, き～  キイ, キィキー, キ～  คี-กี gī  ぎい, ぎぃぎー, ぎ～  ギイ, ギィギー, ギ～  กี-งี (ngī)  き゚い, き゚ぃき゚ー, き゚～  キ゚イ, キ゚ィキ゚ー, キ゚～  งี ทวิอักษร kya  きゃ  キャ  เคียะ-เกียะ ทวิอักษร+ดะกุเต็ง gya  ぎゃ  ギャ  เกียะ-เงียะ ทวิอักษร+ฮันดะกุเต็ง (ngya)  き゚ゃ  キ゚ャ  เงียะ kyu  きゅ  キュ  คิว-กิว gyu  ぎゅ  ギュ  กิว-งิว (ngyu)  き゚ゅ  キ゚ュ  งิว kye  きぇ  キェ  คฺเยะ-กฺเยะ gye  ぎぇ  ギェ  กฺเยะ-งฺเยะ (ngye)  き゚ぇ  キ゚ェ  งฺเยะ kyo  きょ  キョ  เคียว-เกียว gyo  ぎょ  ギョ  เกียว-เงียว (ngyo)  き゚ょ  キ゚ョ  เงียว

 อักษรแบบอื่น 
ข้อความภาษาญี่ปุ่นทั่วไปไม่เติมฮันดะกุเต็งบนคิ แต่อาจนักภาษาศาสตร์อาจเติมฮันดะกุเต็งบนคิ き゚, キ゚ เพื่อแสดงเสียง 

 อักขระ  ยูนิโคด  จิส เอกซ์ 0213JIS拡張漢字（JIS X 0213:2004）（全コード表）   ความหมาย き  U+304D  1-4-13  ฮิระงะนะ คิ ぎ  U+304E  1-4-14  ฮิระงะนะ กิ き゚  U+304D U+309A  1-4-88  ฮิระงะนะ งิ キ  U+30AD  1-5-13  คะตะกะนะ คิ ギ  U+30AE  1-5-14  คะตะกะนะ กิ キ゚  U+30AD U+309A  1-5-88  คะตะกะนะ งิ ㋖  U+32D6  1-12-65  คะตะกะนะ คิ ในวงกลม ｷ  U+FF77  ไม่มี  คะตะกะนะ คิ ครึ่งความกว้าง

 ลำดับขีด 
 thumb|upright|alt=ลำดับขีดในการเขียน き|ลำดับขีดในการเขียน き thumb|upright|alt=ลำดับขีดในการเขียน キ|ลำดับขีดในการเขียน キ

ฮิระงะนะ き มีลำดับขีด 3 หรือ 4 ขีดดังนี้
 ขีดเส้นนอนเฉียงขึ้นเล็กน้อยจากซ้ายไปขวา ในตำแหน่งกึ่งบน
 ขีดเส้นนอนเฉียงขึ้นเล็กน้อยจากซ้ายไปขวา ในตำแหน่งกลาง
 ขีดเส้นเฉียงลงด้านขวาตัดกับสองเส้นแรก แล้วตวัดไปทางซ้าย
 ขีดเส้นโค้งหงายด้านล่างจากซ้ายไปขวา (เป็นการเขียนด้วยลายมือ ส่วนในงานพิมพ์ มักจะเชื่อมกับเส้นที่สาม)

คะตะกะนะ キ มีลำดับขีด 3 ขีดดังนี้
 ขีดเส้นนอนเฉียงขึ้นเล็กน้อยจากซ้ายไปขวา ในตำแหน่งกึ่งบน
 ขีดเส้นนอนเฉียงขึ้นเล็กน้อยจากซ้ายไปขวา ในตำแหน่งกลาง
 ขีดเส้นเฉียงลงด้านขวาตัดกับสองเส้นแรก

 คันจิ 
ตัวอย่างคันจิที่อ่านว่าคิ และขึ้นต้นด้วยคิ มีดังนี้
# เฟมาร์น
เฟมาร์น  เป็นเกาะในทะเลบอลติก นอกจากฝั่งทิศตะวันออกของรัฐชเลสวิช-ฮ็อลชไตน์ ประเทศเยอรมนี อยู่ในเขตโอสโทรลชไตน์ ตั้งเป็นเมืองตั้งแต่ปี ค.ศ. 2003 เมืองมีประชากร 12,942 คน (31 ธันวาคม ค.ศ. 2010)http://www.statistik-nord.de/uploads/tx_standocuments/A_I_2_vj104_S.pdf  
 Fehmarn Events
# สุรสิทธิ์ วงศ์วิทยานันท์
สุรสิทธิ์ วงศ์วิทยานันท์ (เกิด 11 สิงหาคม พ.ศ. 2501) อดีตนายทะเบียนพรรคพลังประชารัฐ อดีตสมาชิกสภาผู้แทนราษฎร แบบบัญชีรายชื่อ อดีตสมาชิกสภาผู้แทนราษฎร แบบสัดส่วน และอดีตสมาชิกวุฒิสภาจังหวัดกำแพงเพชร

 ประวัติ 
สุรสิทธิ์ วงศ์วิทยานันท์ เกิดเมื่อวันที่ 11 สิงหาคม พ.ศ. 2501 เป็นบุตรของนายจั๊ว และนางเล็ก แซ่เตียว มีพี่น้อง 5 คน สำเร็จการศึกษาศิลปศาสตรบัณฑิต สาขาศิลปศาสตร์ และศิลปศาสตรมหาบัณฑิต สาขายุทธศาสตร์การพัฒนา มหาวิทยาลัยราชภัฏนครสวรรค์ สมรสกับนางโชติมา มีบุตร 2 คน

 งานการเมือง 
อดีตเป็นผู้ใหญ่บ้านหมู่ 5 บ้านปางมะค่า และกำนันตำบลปางมะค่า อำเภอขาณุวรลักษบุรี ตามลำดับ ปี พ.ศ. 2549 ลงสมัครรับเลือกตั้งเป็นสมาชิกวุฒิสภาจังหวัดกำแพงเพชรเป็นสมาชิกวุฒิสภาไทย ชุดที่ 9 จนกระทั่งถึง การรัฐประหาร 19 กันยายน พ.ศ. 2549  ต่อมาในการเลือกตั้งสมาชิกสภาผู้แทนราษฎรปี พ.ศ. 2550 นายสุรสิทธิ์สมัครเข้าสังกัดพรรคพลังประชาชน และลงเลือกตั้งแบบสัดส่วน กลุ่มที่ 1 ลำดับที่ 7 ไม่ได้รับการเลือกตั้งในคราวแรก แต่ได้รับเลือกขึ้นมาเป็นสมาชิกสภาผู้แทนราษฎรเมื่อวันที่ 28 พฤศจิกายน พ.ศ. 2551ประกาศสภาผู้แทนราษฎร เรื่อง ให้ผู้มีชื่ออยู่ในลำดับถัดไปในบัญชีรายชื่อของพรรคการเมืองเลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง

ในการเลือกตั้งปี พ.ศ. 2554 นายสุรสิทธิ์ย้ายไปลงในระบบเขต ในเขตเลือกตั้งที่ 2 จังหวัดกำแพงเพชร สังกัดพรรคเพื่อไทย แต่ไม่ได้รับการเลือกตั้ง โดยพ่ายให้กับนายปรีชา มุสิกุล จากพรรคประชาธิปัตย์ ต่อมาได้รับการแต่งตั้งเป็นผู้ช่วยเลขานุการรัฐมนตรีว่าการกระทรวงมหาดไทย (ประจำนายชูชาติ หาญสวัสดิ์ รัฐมนตรีช่วยว่าการกระทรวงมหาดไทย) ในรัฐบาลนางสาวยิ่งลักษณ์ ชินวัตร และ ที่ปรึกษารัฐมนตรีช่วยว่าการกระทรวงคมนาคม ตามลำดับ การเลือกตั้งจังหวัดกำแพงเพชร

ในปี พ.ศ. 2562 ได้รับเลือกตั้งเป็น ส.ส.แบบบัญชีรายชื่อ พรรคพลังประชารัฐ

 สมาชิกสภาผู้แทนราษฎร 
สุรสิทธิ์ วงศ์วิทยานันท์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แบบสัดส่วน กลุ่มจังหวัดที่ 1 สังกัดพรรคพลังประชาชน (พ.ศ. 2541) → พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคพลังประชารัฐ

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๔, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘, ๒๒ มกราคม ๒๕๖๔
# Burma VJ
Burma VJ: Reporting from a Closed Country เป็นหนังสารคดีเกี่ยวกับการประท้วงรัฐบาลเผด็จการพม่าในเดือนกันยายน 2007 กำกับโดย Anders Østergaard ผู้กำกับชาวเดนมาร์ก ออกเผยแพร่ปี 2008 ภาพบางส่วนถ่ายโดยกล้องมือถือ ฟุตเทจอีกจำนวนหนึ่งถูกลักลอบนำออกมาจากพม่า โดยการส่งต่อแผ่นบันทึกหรือทางอินเทอร์เน็ต ส่วนที่เหลือถูกถ่ายทำจำลองขึ้นมาใหม่ ซึ่งทำให้เกิดการวิพากษ์วิจารณ์
# อะกรูวีไคนด์ออฟเลิฟ
อะกรูวีไคนด์ออฟเลิฟ  เป็นเพลงป็อปที่แต่งขึ้นในปี ค.ศ. 1965 โดย โทนี ไวน์ และแคโรล เบเยอร์ เซเกอร์ นักแต่งเพลงชาวอเมริกัน songfacts ดัดแปลงทำนองมาจากท่อนรอนโด ของโซนาตาหมายเลข 5 ในบันไดเสียง จี เมเจอร์ (Sonatina No.5 in G major, op. 36) Clementi - Sonatina No. 5 - Rondo. ผลงานในปี ค.ศ. 1797 ของมูซิโอ คลีเมนตี (1752-1832) คีตกวีชาวอิตาเลียน

เพลงนี้ได้รับการบันทึกเสียงครั้งแรกในปี ค.ศ. 1965 โดยวงดูโอชื่อ ไดแอนแอนด์แอนนิตา (Dianne & Annita) และมีการบันทึกเสียงอีกหลายครั้ง โดยแพตตี ลาเบลล์ (1965), เพทูลา คลาร์ก (1966), เดอะไมนด์เบนเดอส์ (1965), ฟิล คอลลินส์ (1988) และนีล ไดมอนด์ (1993)

ในปี 1965 กลุ่มดนตรีป็อปชื่อ เดอะไมนด์เบนเดอส์ (The Mindbenders) จากเมืองแมนเชสเตอร์ ได้บันทึกเสียงซิงเกิลเพลงนี้ และประสบความสำเร็จเป็นอย่างสูง ขึ้นถึงอันดับ 2 ชาร์ตซิงเกิลแห่งสหราชอาณาจักร  และบิลบอร์ดฮอต 100  

ต่อมาในปี 1988 ฟิล คอลลินส์ ได้บันทึกเสียงเพลงนี้เพื่อประกอบภาพยนตร์เรื่อง บัสเตอร์ (1988) ที่เขาแสดงนำ ซิงเกิลฉบับนี้ขึ้นถึงอันดับหนึ่งทั้งในสหราชอาณาจักร และสหรัฐอเมริกา  เป็นซิงเกิลเดียวของคอลลินส์ที่ขึ้นถึงอันดับ 1 ในทั้งสองประเทศ  และทำให้เขาได้รับการเสนอชื่อเข้าชิงรางวัลแกรมมี สาขานักร้องชายยอดเยี่ยม ประเภทเพลงป็อป ครั้งที่ 31 แต่พ่ายแพ้ให้กับบ็อบบี แมคเฟอร์ริน
# รูบีทิวสเดย์
รูบีทิวสเดย์  เป็นเพลงของเดอะโรลลิงสโตนส์ บันทึกเสียงในปี ค.ศ. 1966 วางจำหน่ายซิงเกิลในเดือนมกราคม 1967 คู่กับเพลง  "Let's Spend the Night Together" ขึ้นถึงอันดับหนึ่งชาร์ตบิลบอร์ดฮอต 100 และอันดับสามชาร์ตซิงเกิลแห่งสหราชอาณาจักร

เพลงนี้เป็นเพลงแนวบาโรกป็อป แต่งโดยคีธ ริชาร์ด  ริชาร์ดเคยให้สัมภาษณ์ว่า เขาแต่งเพลงนี้ในห้องพักโรงแรมที่ลอสแอนเจลิสภายหลังการแสดงที่เมืองนั้น เนื้อเพลงกล่าวถึงกรูปปี  สาววัยรุ่นใจแตกที่คอยติดตามชมการแสดงของวง และพลีกายร่วมหลับนอนกับนักดนตรีที่ชื่นชอบ ดังกล่าวถึงในเนื้อเพลงว่า พวกเธอหมุนเวียนเปลี่ยนหน้าไม่ซ้ำกันในแต่ละวัน จนไม่มีใครจำชื่อได้ ("Who could hang a name on you?/When you change with every new day/Still I'm gonna miss you.")Show 46 - Sergeant Pepper at the Summit: The very best of a very good year. [Part 2] : UNT Digital Library ต้องเรียกชื่อไปตามวันว่า "รูบี (วันอังคาร)" 

ริชาร์ดเขียนในหนังสืออัตชีวประวัติว่า เด็กสาวคนนั้นชื่อ ลินดา คีธ  ได้รับการแนะนำจากจิมิ เฮนดริกซ์และคบหาเป็นแฟนสาวของเขาอยู่ระยะหนึ่ง เธอเสพยาเสพติดจนเตลิดไป เขาไปที่บ้านของคีธและเล่าเรื่องราวให้พ่อแม่ของเธอฟัง พ่อของคีธติดตามลูกสาวไปถึงนิวยอร์ก ใช้คำสั่งศาลบังคับให้เธอกลับบ้าน กักบริเวณ และเข้ารับการบำบัดยา เธอมองว่าการกระทำของริชาร์ดเป็นการทรยศ และไม่ยอมพูดกับเขาอยู่หลายปี 

นิตยสารโรลลิงสโตนได้จัดให้เพลงนี้อยู่ในอันดับที่ 303 ของ 500 เพลงยอดเยี่ยมตลอดกาล จากการจัดอันดับในปี 2004
# ราโชมอน (ภาพยนตร์)
ราโชมอน  เป็นภาพยนตร์ญี่ปุ่นแนวลึกลับอาชญากรรมปี ค.ศ. 1950 กำกับโดยอากิระ คูโรซาวะ ร่วมกับตากล้องคาซูโอะ มิยางาวะ นำแสดงโดยโทชิโร่ มิฟูเนะ, มาซายูกิ โมริ, มาจิโกะ เคียว และ ทากาชิ ชิมูระ ดัดแปลงจากเรื่องสั้นของรีวโนซูเกะ อากูตางาวะ สองเรื่อง (ได้แก่ "ราโชมอน" ซึ่งเป็นที่มาของฉาก และ "ในป่าละเมาะ" ซึ่งเป็นที่มาของตัวละครและเรื่อง)

ราโชมอนเป็นภาพยนตร์ที่ทำให้ อากิระ คูโรซาวะและภาพยนตร์ญี่ปุ่นทั้งหมดได้รับความสนใจจากผู้ชมชาวตะวันตก แม้จะฉายเพียงไม่กี่โรงก็ตาม และถือเป็นผลงานชิ้นเอกเรื่องหนึ่งของคูโรซาวะอีกด้วย